OpenLLM-France/wikimedia huggingface dataset:
# Monument Nacional del Canyó de Chelly

El Monument Nacional del Canyó de Chelly (Canyon de Chelly National Monument (anglès), Cañon de Chelly o Cañon de Chelley (castellà), Tséyi' [Canyó Rocós] (navajo)) és una unitat del Servei de Parcs Nacionals situat al nord-est d'Arizona (Estats Units) dins dels límits de la Nació Navajo. Hi ha ruïnes d'habitatges dels indis pueblo ancestrals construïts entre l'any 350 i 1300 dC localitzats als costats dels tres canyons dins del monument nacional i a la base dels seus penya-segats vermells escarpats. Encara avui en dia, hi ha famílies navajo que viuen als canyons.
El Servei de Parcs Nacionals i la Nació Navajo treballen junts per administrar els recursos dels canyons. Aproximadament 40 famílies navajo conreen les terres del monument nacional i hi crien bestiar. L'accés al fons del canyons es restringeix generalment i els visitants són permesos anar als fons només si van acompanyats amb guardaboscos o guies autoritzats navajo amb l'excepció del sender White House Ruin. La comunitat navajo gestiona el Sacred Canyon Lodge situat al monument que proporciona allotjaments i menjars als visitants.

## Vegeu també

* Llista de les unitats oficials del National Park Service

## Referències

* ↑ «U.S. Board on Geographic Names». U.S. Geological Survey. Arxivat de l'original el 26 de novembre 2020. [Consulta: 6 gener 2015].
* ↑ The National Parks: Index 2009–2011. GPO [Consulta: 6 gener 2015].
* 1 2 «Planning Your Visit (brochure)». Canyon de Chelly National Monument. National Park Service. [Consulta: 10 gener 2015].
* ↑ «History & Culture». Canyon de Chelly National Monument. National Park Service. [Consulta: 24 gener 2013].
* ↑ Egan, Timothy «The Best Unknown Park in America». New York Times [Consulta: 16 juny 2011].

## Enllaços externs

* Web oficial (anglès) (castellà)
# Monument Valley

El Monument Valley és una gran vall a l'oest dels Estats Units a la frontera del sud de Utah amb el nord d'Arizona, a prop dels Four Corners. La vall és dins de la reserva de la Nació Navajo, i és accessible des de la U.S. Route 163. El nom Navajo per a la vall és Tsé Bii' Ndzisgaii (Vall de les Roques). Les més famoses són les Mitten Buttes.

## Geologia

L'àrea forma part de l'altiplà de Colorado. El sòl està format en gran part de limolita vermella o la seva sorra que fou dipositada pels rius que serpejaven i obrien la vall. El color vermell de la vall ve de l'òxid de ferro exposat en la limolita desgastada. Les roques més fosques, blaves grises de la vall deuen el seu color a l'òxid de manganès.
Les moles s'estratifiquen clarament, amb tres capes principals. La capa més baixa és roca d'esquist, l'estrat mitjà és gres i la part superior hi ha capes de moenkopi restringit per limolita. La vall inclou estructures de pedra grans incloent-hi el famós Ull del Sol.

## Història

Des dels anys 1920, i sobretot des dels 1930, ha estat sovint escenari de la filmació de pel·lícules del gènere del western, sobretot dirigides per John Ford, que hi té un espai dedicat (John Ford's Point). Entre les pel·lícules d'aquest director que s'hi van filmar hi consten: La diligència (Stagecoach, 1939); My Darling Clemetine, 1946; Fort Apache, 1948; Wagon Master, 1949; Rio Grande, 1950; Centaures del desert (The Searchers), 1956; El sergent negre (Sergenat Routledge, 1960).
D'altres directors, també destaquen: Tasa, son of Cochise, 1953, de Douglas Sirk; Warlock, 1958, d'Edward Dmytryk; La història més gran mai explicada, 1963, de George Stevens; Els comancheros), 1961, de George Sherman; Rio Conchos, 1964, de Gordon Douglas; Thelma i Louise, 1989, de Ridley Scott.

## Referències

* ↑ Stanton, Bette L. "Where God put the West". Movie Making in the Desert. ISBN 0-944123-02-3
# Moralkakunda

Moralkakunda és una serralada muntanyosa de l'estat d'Himachal Pradesh que s'estén en direcció sud-oest des de la cadena de l'Himàlaia fins a Kunawar i Urki al sud. Forma la divisòria de les aigües entre el Sutlej al nord-oest i els tributaris del Jumna al sud-est.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Morgantown

«Morgantown» té aquests significats:
* Morgantown (Indiana)
* Morgantown (Kentucky)
* Morgantown (Virgínia de l'Oest)
# Move Over, Darling

Move Over, Darling (també coneguda com: Something's Got to Give) és una pel·lícula estatunidenca de Michael Gordon, estrenada el 1963, remake del la comèdia de 1963 My Favorite Wife amb Irene Dunne, Cary Grant i Gail Patrick. El remake el protagonitzen Doris Day, James Garner, i Polly Bergen.

## Argument

Nicholas Arden (James Garner) demana al jutge el certificat oficial de defunció per poder casar-se de nou, ja que la seva dona Helen Wagstaff Arden (Doris Day) va morir en un accident aeri cinc anys enrere.
Després d'anys de buscar-la, decideix continuar amb la seva vida declarant la seva dona Ellen legalment morta i casant-se amb Bianca (Polly Bergen), tot el mateix dia. Tanmateix, Ellen és viva; és rescatada i retorna a casa aquell mateix dia. Al principi cap cota, queda alleugerida en descobrir per la seva sogra Grace (Thelma Ritter) que la lluna de mel del marit no ha començat encara. Nick finalment aclareix les coses amb Bianca, però llavors s'assabenta que Ellen va estar abandonada en una illa sola tots aquells anys amb Stephen Burkett (Chuck Connors) i que s'anomenaven entre ells "Adam" i "Eva".

## Repartiment

* Doris Day: Ellen Wagstaff Arden
* James Garner: Nick Arden
* Polly Bergen: Bianca Steele Arden
* Thelma Ritter: Grace Arden
* Fred Clark: M. Codd
* Don Knotts: Shoe Clerk
* Elliott Reid: Dr. Herman Schlick
* Edgar Buchanan: Jutge Bryson
* John Astin: Clyde Prokey
* Pat Harrington Jr.: Fiscal
* Eddie Quillan: Bellboy
* Max Showalter: Recepcionista hotel
* Alvy Moore: cambrera habitacions
* Pami Lee: Jenny Arden
* Leslie Farrell: Didi Arden
* Chuck Connors: "Adam"

## Premis i nominacions
### Nominacions

* 1964. Globus d'Or a la millor actriu musical o còmica per Doris Day

## Al voltant de la pel·lícula

* És un remake de La meva dona favorita dirigida per Garson Kanin, amb Irene Dunne i Cary Grant.
# Moses Russell

Moses Richard Russell (Tredegar, Blaenau Gwent (Gal·les), 20 de maig de 1888 - 18 de desembre de 1946) fou un futbolista gal·lès de la dècada de 1920.
Fou 23 cops internacional amb la selecció de Gal·les. Pel que fa a clubs, defensà els colors de Plymouth Argyle durant la major part de la seva carrera. També jugà a Southport, Merthyr Town i Llanelli.

## Palmarès
### Merthyr Town

* South Wales & Monmouthshire FA Cup: 1912

### Gal·les

* British Home Championship: 1919-20, 1923-24, 1927-28

## Referències

* ↑ Samuel, Bill. The Complete Wales FC 1876-2008. Soccer Books, 2009, p. 21-27. ISBN 1-86223-176-1.
* ↑ Davies, Gareth; Garland, Ian. Who's Who of Welsh International Soccer Players. Bridge Books, 1991, p. 187-188. ISBN 1-872424-11-2.
* ↑ «Picture of Russell and of South Wales & Monmouthshire FA Cup Winner's Medal». The Story of Welsh Football: 1880-1914. www.wrexham.gov.uk. [Consulta: 11 febrer 2010].
* ↑ «1912/1913 Central League». History of Southport Football Club. Port Online. [Consulta: 9 setembre 2013].
# Vérkhnie Borki

Vérkhnie Borki (en rus: Верхние Борки) és un poble de l'óblast de Kursk, a Rússia, que en el cens del 2010 tenia 37 habitants. Pertany al districte rural de Gorxétxnoie.

## Referències

* ↑ «Bogatyrëvo». GeoNames. [Consulta: 6 abril 2019].
# Le Suicide de Bébé

Le Suicide de Bébé és una pel·lícula muda francesa escrita i dirigida per Louis Feuillade i estrenada el 4 d’octubre de 1912.
Aquesta pel·lícula forma part de la sèrie Bébé.

## Sinopsi

A casa de la Bebé l'ambient és idíl·lic: la mare toca el piano, el pare llegeix el diari, el petit un llibre infantil. Però, la minyona irromp a la sala d'estar amb una nota que el pare llegeix horroritzat: és la factura d'una botiga de roba amb una factura desproporcionada. Esclata una baralla violenta entre la mare i el pare que molesta Bebé. Al final, el petit, per intentar reconciliar els dos pares, decideix escenificar el seu propi suïcidi.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Paul Manson : el pare
* Jeanne Saint-Bonnet : La minyona

## Notes

* ↑ Le Suicide de Bébé, Il Cinema Ritrovato
* ↑ Le Suicide de Bébé, per Anntti Alanen
# Administrador de webs

Un administrador de webs, en anglès webmaster, és un terme que en informàtica s'utilitza per a referir-se a aquella persona que s'ocupa de la gestió, el funcionament i el manteniment d'un lloc web o un servidor web.

## Referències

* ↑ «Administrador de webs ó administradora de webs». TERMCAT, Centre de Terminologia [Consulta: 13 desembre 2018].
* ↑ «Webmaster». Oxford Dictionaries. Oxford University Press [Consulta: 13 desembre 2018].
# Taumatúrgia

La taumatúrgia és l'art de simular (o fer) prodigis. Prové del grec θαῦμα thaûma, tema thaumat-, "miracle" e ἔργον érgon "treball". Durant el temps de l'Imperi Romà es creia en l'existència d'homes divins amb poders meravellosos, que podien profetitzar, fer miracles i curar malalties. A aquests homes se'ls anomenà taumaturgs. El taumaturg més famós de l'època imperial fou Apol·loni de Tíana. Era contemporani de Pau de Tars. Segons la tradició posseïa un coneixement i un saber semblant al dels déus. Predicava l'abstinència sexual, era profeta, curava tots els malalts i ressuscitava els morts. Finalment ascendí al cel.
Els reis de França sovint necessitaven guerrers a les croades per combatre. Per obtenir homes més fidels i motivats, els imposaven les mans per donar-los el poder i la gràcia divina. A tot el món hi ha exemples semblants que es repeteixen al llarg de la història amb diferents ritus i formes.

## Bibliografia

* Marc Bloch, Les Rois thaumaturges , 1983
# Moses Schönfinkel

Moissei Eliévitx Xeinfinkel, rus: Моисей Эльевич Шейнфинкель, patronímics opcionals Ильич Ílitx i Исаевич Issàievitx, conegut habitualment amb la versió en alemany del seu nom, Moses Schönfinkel, (4 setembre 1889 Iekaterinoslav (en l'actualitat Dniprò, Ucraïna) - 1942 Moscou), fou un lògic i matemàtic rus d'origen jueu, conegut pel descobriment de la lògica combinatòria.

## Vida

Schönfinkel va assistir a la Universitat de Novorossiysk d'Odessa, va estudiar de les matemàtiques amb Samuïl Xatunovski (1859-1929), amb qui va treballar en geometria i fonaments de les matemàtiques. De 1914 a 1924, Schönfinkel fou membre del grup David Hilbert a la Universitat de Göttingen.
El 7 de desembre 1920 es va donar una xerrada al grup en què es descriu el concepte de la lògica combinatòria. Heinrich Behmann, un membre del grup de Hilbert, més tard va revisar el text i el va publicar el 1924.
El 1929, Schönfinkel va publicar una altra publicacions, sobre casos especials del problema de decisió ("Entscheidungsproblem"), que va ser preparat conjuntament amb Paul Bernays.
Després de deixar Göttingen, Schönfinkel tornar a Moscou. El 1927 se li diagnosticar una malaltia metal i fou internat en un sanatori. La resta de la seva vida la va passar en la pobresa, i va morir a Moscou en algun moment de 1942. Els seus papers van ser cremats pels veïns per escalfar-se.

## Treball

Schönfinkel va desenvolupar un sistema formal que evita l'ús de variables. El seu sistema era essencialment equivalent a una lògica combinatòria basant-se en els combinadors B, C, I, K, i S . Schönfinkel va ser capaç de demostrar que el sistema es podria reduir a només K i S i va esbossar una prova que una versió d'aquest sistema té el mateix poder que la lògica de predicats.

## Publicacions importants

* 1924. "Über die Bausteine der mathematischen Logik", Mathematische Annalen 92, pp. 305–316. Translated by Stefan Bauer-Mengelberg as "On the building blocks of mathematical logic" in Jean van Heijenoort, 1967. A Source Book in Mathematical Logic, 1879–1931. Harvard Univ. Press.
* 1929. (coautoritzat amb Paul Bernays) "Zum Entscheidungsproblem der mathematischen Logik," Mathematische Annalen 99

## Referències

* ↑ Cardone; Hindley, J. Roger. «History of Lambda-calculus and Combinatory Logic». A: Gabbay, Dov M.. Handbook of the History of Logic. 5. Elsevier.
* 1 2 Curry, Haskell. Notes on Schönfinkel. Curry archives, November, 1927.
* 1 2 Kline, G. L.; Anovskaa, S. A. «Review of Foundations of mathematics and mathematical logic by S. A. Yanovskaya». Journal of symbolic Logic, 16, 1, 1951, p. 46–48. DOI: 10.2307/2268665.
# Serra Acaraí

La Serra Acaraí (en portuguès: Serra Acaraí; en anglès: Acarai Mountains) són unes muntanyes que formen la vora meridional de l'escut guaianès, i se situen a Guyana, a la frontera amb Brasil.
Són un conjunt de cims arrasats que no superen els 1000 metres i separen els rius que van cap al nord (creuant Guyana) per desaiguar a l'oceà Atlàntic dels que van cap al sud per desaiguar al riu Amazones.

## Referències

* ↑ MAIN AMERINDIAN GROUPS UP TO THE NINETEENTH CENTURY a guyana.org
* Gran Enciclopedia del Mundo, Bilbao, 1965
# Mútua d'Accidents de Treball de Tarragona

La Mútua d'Accidents de Treball de Tarragona és una obra neoclàssica de Tarragona protegida com a Bé Cultural d'Interès Local.

## Descripció

Edifici neoclàssic, amb ordre gegant de pilastres compostes, balconada amb balustrada a la planta noble i acabament amb una gran motllura d'entaulament i frontó corbat central. Està tot fet amb pedra picada.

## Referències

* ↑ «Mútua d'Accidents de Treball de Tarragona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# SensaCine

SensaCine és una pàgina web espanyola dirigida als amants del cinema i de les sèries de televisió. Es tracta d'una publicació de Webedia, dedicada a l'actualitat informativa relativa al llançament d'estrenes, conté el servei de cartellera i a més, és una gran base de dades de pel·lícules i sèries de televisió. Va ser llançada l'any 2008, el seu director és Alejandro G. Calvo i la seva seu es troba a Madrid. Actualment la pàgina es troba al lloc 7,642 segons el rànquing d'Alexa.

## Característiques

* Les tres funcions principals de la pàgina web son la base de dades, amb fitxes de les pel·lícules, sèries de televisió, actors, directors, tràilers, fotografies i dades com anècdotes; les notícies sobre cinema i sèries; i un sistema d'informació de cartellera nacional i venda d'entrades en relació amb serveis com Ticketmaster, Entradas.com i Compraentradas.com.
* La web de SensaCine ofereix l'opció de registrar-se per obtenir més opcions, ja sigui puntuar pel·lícules i sèries i donar l'opinió sobre aquestes, veure les puntuacions i comentaris dels amics de l'usuari, crear col·leccions de pel·lícules i sèries per compartir-les amb els amics o altres usuaris de la plataforma o, guardar els cinemes preferits.
* Cada pel·lícula té tres puntuacions: la de SensaCine, la mitjana de puntuacions donades pels mitjans especialitzats i la mitjana de puntuacions donades pels usuaris de la plataforma. En el cas de les sèries, es poden puntuar les temporades per separat o les sèries senceres.
* Un altre apartat dins de la pàgina web és el relacionat amb les Bandes Sonores. SensaCine està connectat amb la plataforma de reproducció de música en streaming, Spotify. A través d'aquesta, ofereix les bandes sonores tant de sèries com de pel·lícules.
* El lloc web de SensaCine també compta amb un apartat de botiga en el qual s’hi troben productes de Merchandising relacionats amb sèries hi pel·lícules. Aquest apartat està desenvolupat per Fangazing.
* SensaCine té aplicacions funcionant per iOS, Android,BlackBerry, Windows Phone i Xbox Live, des de les quals es pot accedir a les bases de dades, puntuacions, cartellera, notícies, etc.

## Història

El 20 de juny de 2008 va obrir SensaCine. L'any 2010 es va llançar l'aplicació per iOS. El 2011 SensaCine llença l'aplicació per iPad, Black Berry, Windows Phone i Smart TV de Panasonic i Samsung. Finalment al 2012 llança l'aplicació per Xbox Live.

## Referències

* ↑ «Acerca de SensaCine», 12-12-2020. [Consulta: 12 desembre 2020].
* ↑ «"Sensacine.com Site Info"», 14-12-2020. Arxivat de l'original el 14 de gener 2021. [Consulta: 14 desembre 2020].
* ↑ «Guía de bolsillo para amantes del cine», 22-07-2013. [Consulta: 22 juliol 2013].
* ↑ «SensaCine, impresindible si t'agraden les pel·lícules i sèries», 22-07-2013. Arxivat de l'original el 7 de novembre 2013. [Consulta: 22 juliol 2013].
* ↑ «Sensacine, la aplicación para estar al tanto de todo lo relacionado con el cine», 22-07-2013. [Consulta: 22 juliol 2013].

## Enllaços externs

* SensaCine
# Mútne

Mútne és un poble i municipi d'Eslovàquia que es troba a la regió de Žilina, al centre-nord del país.
Es troba documentat des del 1659.

## Referències

* ↑ «Žilinský kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
* ↑ «História - Oficiálna stránka obce Mútne». [Consulta: 28 gener 2024].
# Virot

«Virot» té aquests significats:
Viccionari
# Arseni Comas i Julià

Arseni Comas i Julià (Sant Gregori, 28 de juny de 1961) és un exfutbolista i entrenador català. Com a jugador ocupava la posició de lateral dret (defensa).

## Trajectòria com a futbolista

Amb només 17 anys, Comas va debutar amb el primer equip del Girona FC la temporada 1977-1978, a Segona Divisió B. L'any següent el va fitxar l'FC Barcelona. Tot i que no va arribar mai a debutar amb el primer equip, va estar uns quants anys a l'equip filial, tant a Segona Divisió B com a Segona Divisió. També va jugar, com a cedit, al Recreativo de Huelva, a la Real Sociedad Deportiva Alcalá i al Granada CF, a Segona Divisió i a Segona Divisió B.
La temporada 1985-1986 va fitxar pel Logroñés CF, equip amb el qual va ascendir a la Primera Divisió espanyola la temporada següent. En total, Comas va disputar 56 partits a primera divisió, les temporades 1987-1988 i 1988-1989.
L'any 1989 va fitxar per la UE Figueres, equip de Segona Divisió, amb el qual va disputar la fase d'ascens a Primera la temporada 1991-1992.

## Trajectòria com a entrenador

Penjades les botes, Comas no ha deixat mai el futbol. A les banquetes hi ha fet carrera com a tècnic ajudant, formant tàndem amb Pere Gratacós al Girona FC (va ascendir l'equip de Primera Catalana a Tercera Divisió la temporada 1998-99), a la UE Figueres (va viure la gesta de la Unió, arribant fins a semifinals de la Copa del Rei contra el Deportivo de la Coruña la temporada 2001-2002), al FC Barcelona B (va tenir Lionel Messi a les seves ordres) i a la Selecció Catalana. També ha entrenat equips de categories regionals i de futbol base.

## Referències

* ↑ «Entrevista Arseni Comas». Diari de Girona, 05-10-2009. Arxivat de l'original el 3 de març 2016. [Consulta: 7 juliol 2013].
* ↑ «El Figueres, primer equipo de Segunda B que llega a semifinales». El País, 17-01-2002. [Consulta: 7 juliol 2013].
* ↑ «´Estic orgullós d'haver entrenat el futbolista número u del món: Leo Messi´». Diari de Girona, 05-10-2009. [Consulta: 7 juliol 2013].

## Enllaços externs

* Fitxa a BDFutbol.com
* Fitxa a FIFA.com Arxivat 2013-06-20 at Archive.is
# Aeci (desambiguació)

Aeci és el nom dels següents personatges:
* Flavi Aeci (Mèsia, 396 - Ravenna, 454), general romà d'origen escita
* Aeci l'impiu, heretge fundador dels eunomians
* Aeci (metge), metge romà d'Orient del segle vi (o v o iv)
* Aeci Sicani o Aeci Sicule, escriptor i metge sicilià clàssic d'època incerta
* Aeci (bisbe de Barcelona)
* Aeci (filòsof) filòsof del segle i o ii aC
# Virovesca

Virovesca és una ciutat hispana citada per antics cronistes romans com Plini el vell el 77 i Pomponi Mela. Ambdós escriuen que era una de les deu ciutats dels autrigons i més concretament la seva capital. Correspon amb l'actual Briviesca a la província de Burgos. Estava dintre de la xarxa de comunicacions romana, ja que era un dels punts que travessava la via romana que unia Tarraco (l'actual Tarragona) amb Asturica Augusta (l'actual Astorga). A l'origen la ciutat estava situada en l'alt conegut com Monte San Juan, però més tard ja, probablement obligats pels romans, l'assentament es va desplaçar per dessota al bosc al marge dret de la vega del riu Oca en les proximitats d'aquest lloc, encara que més tard tornaria es va transferir a l'altra riba fins a trobar-se en el lloc actual, on després ha expansionat fins als nostres dies. Buscant amb deteniment al Monte San Juan, solen aparèixer restes de ceràmica i altres deixalles de l'època preromana.

## Referències

* ↑ Dyer, Thomas Henry. «Virovesca». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
* ↑ Martínez-Chico, David; Ballester, Xaverio «La Tésera Celtibérica de Virovesca (Briviesca, Burgos)». Hispania Antiqua, XLIII, 20-11-2019, pàg. 1–15. DOI: 10.24197/ha.XLIII.2019.1-15. ISSN: 2530-6464.
# Sequoia Nagamatsu

Sequoia Nagamatsu és un novel·lista, escriptor de contes i professor estatunidenc. És l'autor de la novel·la Fins on ens elevem en la foscor, finalista del premi Ursula K. Le Guin.

## Vida personal

Nagamatsu va rebre una llicenciatura en arts en antropologia pel Grinnell College i un màster en belles arts en escriptura creativa per la Southern Illinois University.
Nagamatsu es va criar a Oahu i San Francisco i va assistir a la Pinewood School, una escola secundària privada a Los Altos Hills, on va començar el seu interès per l'escriptura creativa. Actualment viu a Minneapolis, Minnesota amb la seva dona, Cole Nagamatsu, el seu gat, Kalahira, un gos Fenris i un gos robòtic Sony Aibo anomenat Calvino. Té arrels japoneses i va viure a la ciutat de Niigata, Japó durant uns dos anys abans d'assistir a l'escola de postgrau.

## Carrera

Nagamatsu ha fet classes al College of Idaho, a la Southern Illinois University i al Martha's Vineyard Institute of Creative Writing.
A part d'escriure, Nagamatsu abans fou coeditor de la Psychopomp Magazine juntament amb la seva dona i és professor associat d'anglès al St. Olaf College, on imparteix cursos d'escriptura i escriptura creativa de primer any.

## Obra
### Novel·les

* Where We Go When All We Were Is Gone (2016) [traduït al català com Fins on ens elevem en la foscor, Sembra llibres, 2024 (trad. Edgar Cotes)]
* How High We Go in the Dark (2022)

### Contes seleccionats

* «Grave Friends», 2020, publicat a The Iowa Review
* «Elegy Hotel»,", 202, publicat a The Southern Review
* «Where We Go When All We Were is Gone», 2015 publicat a Green Mountain Reviews
* «The Return to Monsterland», 2015, publicat a Conjunctions

## Referències

* ↑ «Professor's Pandemic Themed Debut Novel Generates Media Buzz». St. Olaf College, January 18, 2022. [Consulta: August 10, 2022].
* ↑ «Ursula K. Le Guin — 2022 Prize for Fiction» (en anglès americà). Ursula K. Le Guin. [Consulta: 22 octubre 2022].
* ↑ «Announcing the Shortlist for the Inaugural Ursula K. Le Guin Fiction Prize» (en anglès americà). Electric Literature, 28-07-2022. [Consulta: 28 juliol 2022].
* 1 2 «Sequoia Nagamatsu». Goodreads. [Consulta: 29 desembre 2021].
* 1 2 «About Us» (en anglès). Psychopomp Magazine, 17-08-2013. [Consulta: 29 desembre 2021].
* ↑ Berry, Michael. «How a fictional plague helped Sequoia Nagamatsu overcome grief» (en anglès). www.paloaltoonline.com. [Consulta: 10 agost 2022].
* ↑ «Sequoia Nagamatsu's profile». St. Olaf College. [Consulta: 29 desembre 2021].
* ↑ «Fins on ens elevem en la foscor – Sembra Llibres». [Consulta: 23 setembre 2024].
* ↑ Nagamatsu, Sequoia The Iowa Review, 50, 2, Fall 2020.
* ↑ Nagamatsu, Sequoia Southern Review, 56, 2, Spring 2020, pàg. 243–255.
* ↑ Nagamatsu, Sequoia. «Where We Go When All We Were is Gone» (en anglès americà). Green Mountains Review, 15-05-2015. [Consulta: 29 desembre 2021].
* ↑ Nagamatsu, Sequoia Conjunctions, 64, 2015, pàg. 182–194. ISSN: 0278-2324. JSTOR: 24517333.